**Rondane i høstfarger**

Fire høstdager i Norges første nasjonalpark, Rondane, er en fargesprakende opplevelse. Velkommen opp til høstfjellet og DNT Oslos betjente hytte Bjørnhollia.

Sør i Rondane, med sine lune dalfører og flotte natur ligger Bjørnhollia.  Tunet på Bjørnhollia er vel verdt et besøk, da det har fått byggeskikkspris som et av de flotteste turistanleggene i fjellheimen.

Bjørnhollia er plassert i en oase av mektig natur.. Med spennende canyon, høye topper og masse vann og elver, er turmulighetene mange. Og når høsten skrur på fargene kan man prise seg lykkelig for at  man valgte seg akkurat Rondane på akkurat denne tiden.

Vertskapet og turlederne ser fram til å ta imot høstfjellets gjester.

**PROGRAM**

**Dag 1: Oppmøte  parkeringsplassen ved Straumbu**

Deltakere og turledere møter på parkeringsplassen ved Straumbu og går samlet inn til Bjørnhollia, ca 6 km.

En nydelig tur opp gjennom furu- og bjørkeskog og åpne rabber over til hytta. Vel framme blir det presentasjon og informasjonom dagene samt gjennomgang av smittevernstiltak på turen og på hyttene.

Så kan dere glede dere til middag!

**Dag 2 og 3 Flotte dagsturer og dagsturmål**

Rondane byr på mange flotte dagsturer og dagsturmål, og vi velger oss det fineste etter nivå, vær og ønsker. Kanskje en topp med nydeleg utsikt som Høgronden (2.115 moh)! Men vi anbefaler også en rundtur inn i Villmanndalen, en canyon som er vel verdt besøket. Så er det vel ingen daler som slår Langglupdalen i skjønnhet!! En lunsj ved elvebredden blir limt fast på netthinnen. Kvelden på tunet eller inne i peisstua på Bjørnhollia gir en ro og en atmosfære som må oppleves.

Og hver turdag avsluttes med velfortjent middag.

**Dag 4: Fottur og hjemreise.**

Etter en deilig frokost, tar vi turen ned til Straumbu igjen, og det er store muligheter for at vi velger en annen sti enn da vi kom - via Musvoldsætra og Vasslia. Det er et klokt valg, isåfall. Avreise fra Straumbu skjer ca 15.00.

*Med forbehold om endring i programmet!*
*Alle tidsberegninger er gjort ut i fra en gjennomsnittsfart på ca 3 km/ t. Vær obs på at pauser, vær- og føreforhold, ol. ikke er innberegnet i tid brukt på turen.*

[**Gradering av turen**](https://www.dntoslo.no/graderingfellesturer/):

Gradering på årets sommerturer varierer fra lett til litt krevende. Med to turledere og nivåinndeling, kan det legges opp til forskjellige turalternativer.